Metallitööstus ja masinaehitus on Taani suurim  tööstusharu ja mitme allsektori lõikes on Taani juhtivaid riike maailmas - näiteks tuulikute tootmises. Tuuleenergia massiline kasutamine on aidanud kaasa sellele, et Taani on ka üks suuremaid tuulegeneraatorite tootjaid. Tuntuim tuulegeneraatorite tootja on Vestas Wind System, kes on ka maailma suurim taoline ettevõte. Alates 2006. aastast valmistab Vestase (nagu ka Siemensi ja Hispaania Gamesa) generaatorite põhikomponente ABB tehas Eestis, asukohaga Jüris. Veel asuvad Taanis maailma ühed juhtivad vee-, küte- ja jahutussüsteemide tootjad Danfoss ja Grundfos. Üks olulisimaid ettevõtteid kaabli ja juhtimissüsteemide tootmise vallas on NKT. Küttesüsteemide tootjana on tuntud Aalborg Industries. Taani suurim laevaehitusettevõtte A.P. Møller - Mærsk kontserni kuuluv Odense Laevatehast aga reorganiseeritakse, kuna laevade ehitamine Taanis on liiga kallis.